cyanic-selkie/wikianc huggingface dataset:
אלברכט פנק
הערכת מורשתו
נוסף לכך הערכת תרומתו מסובכת גם על ידי מגוון רחב של נושאים גאוגרפיים בהם הוא דן. הוא פרסם יותר מ-400 ספרים ומאמרים, ורבים מאלה הוצאו בנפרד בצורת ספר. במחקריו על הרביעון, עבודתו המוקדמת של פנק על המשקעים הצעירים (בקנה מידה גאולוגיים) של השפלה הגרמנית הצפונית ושל עמקי האלפים ומישורי הפיידמונט (רגלי ההר) הגדילו את מספר התקופות הנפרדות של התקרחנות באירופה - לשלוש או ארבע. לפני עבודתו של פנק, הדעה המקובלת הייתה כי היו רק שתי תקופות כאלה ביבשת אירופה. הצעותיו של פנק לכרונולוגיה של הרביעון ותנועת הקרחונים באירופה, היו הראשונות שהתבססו על ראיות גאולוגיות מוצקות.
דור שרוכין
היסטוריה
סרגון השני שלט באימפריה האשורית בין השנים 722/1–706 לפנה"ס, והקים שושלת חדשה (אחרי קודמו שלמנאסר החמישי). עצם שמו באכדית (Šarru Kēnu), שבלשון המקרא הפך ל"סַרְגוֹן", מעיד על כך, שכן פירוש השם הוא 'המלך הצודק/הלגיטימי' (בדומה למלכה הקדום של אכד); לגיטימיות בעיני האלים הייתה חשובה למי שלקח את השלטון בכוח מקודמו. אחד האמצעים להשיג זאת היה בכך שאת עירו החדשה, שרצה כי תזוהה רק עמו, בנה על גבי כברת ארץ שרכש בכסף מלא מבעלי השדות הנוגעים בדבר, כפי שהוא מדגיש בכתובות הבנייה שהותיר אחריו. יתר על כן, סרגון מציין כי מי שלא רצה בתשלום קיבל ממנו שדה תחת שדה. פעולה זו מצוינת גם במקרא, לדוגמה בקניית גורן ארוונה (ירושלים) על ידי המלך דוד או בקניית הר שומרון בידי עמרי מלך ישראל.
האחים וורנר
האחים וורנר (קיצור של האחים וורנר בידור – Warner Bros. Entertainment) היא אחת מחברות ההפקה הגדולות בעולם לתוכניות טלוויזיה וסרטי קולנוע. הארגון היה חלק מתאגיד וורנר מדיה עד למיזוגו עם חברת דיסקברי בשנת 2022. מטה החברה שוכן בברבנק, קליפורניה שבארצות הברית.
פעילות
לקראת סוף שנות ה-90, קיבלו האחים וורנר את הזכויות להפיק את סרטי "הארי פוטר" והפיצו את הראשון ב-2001, השני ב-2002, השלישי ב-2004, הרביעי ב-2005, החמישי ב-2007, השישי ב-2009, וחלק א' של הסרט השביעי ב-2010 וחלקו השני ב-2011.
חטיבת ההנפשה
בשנת 1992 עלתה למסכים סדרת ההנפשה "באטמן – הסדרה המצוירת" שזכתה להצלחה רבה וביקורות נלהבות עקב טכניקת האנימציה החדשנית והעלילה הבוגרת, המתוחכמת והגותית שנתנה כבוד לצופים ולמורשת העטלף. בעקבות הצלחות סדרה זו נוצרו לה 3 סדרות המשך ("באטמן ורובין", "באטמן – הסדרה החדשה" ו"באטמן 2000") וכן סדרות נוספות על גיבורי DC: סופרמן וליגת הצדק. בשנת 2000 יצאה גם הסדרה "באטמן: הדור הבא" המתארת את קורותיו של באטמן בעתיד הרחוק בגות'אם סיטי כאשר ברוס ויין יצא לגמלאות ומדריך את טרי מקגינס שיתפוס את מקומו.
אצטדיון המלך בודואן
היסטוריה
ב-26 במאי 2006 הודיעה התאחדות הכדורגל הבלגית המלכותית כי האצטדיון לא יארח יותר את משחקי הנבחרת ואת משחקי גמר הגביע הבלגי, בטענה כי אחד היציעים צר מדי ומהווה סכנה בטיחותית. עיריית בריסל פנתה לבית המשפט בטענה שהיציעים אכן בטיחותיים, בניגוד לטענת ההתאחדות, ובית המשפט קיבל את טענתה. בעקבות כך, חתמו נציגי ההתאחדות על הארכת החוזה מול העירייה על השימוש באצטדיון, והוא חזר לארח את משחקי הנבחרת וגמר הגביע החל מה-15 בנובמבר באותה שנה.
ארוון
שמה וכינוייה
ארוון, בלשון סינדרין, פירושו "עלמת המלכות" (Ar - מלכותי, Wen או Wende - עלמה צעירה). שמה הנלווה, אונדומיאל, פירושו "כוכב הערב" (Undome - נשף או שעת-דמדומים, El - כוכב), והוא ניתן לה כצאצאית האחרונה בשושלת העלפים של הארץ התיכונה והיפה שבהם. היא מכונה גבירת ריוונדל, נחלת משפחתה מצד אביה.
על ארוון
היא נולדה בשנת 241 לעידן השלישי בריוונדל, כבתם הצעירה של אלרונד וקלבריאן, ולה שני אחים תאומים, אלדן ואלרוהיר. היא ניחנה ביופי נדיר ונאמר עליה שנבראה בצלמה של לותין, היפה בבנות העלפים. שיערה כהה, עורה חיוור ועיניה כאור הכוכבים. ישנו דמיון עלילתי רב בין גורל לותין שהתאהבה בברן, בן התמותה, וויתרה על חיי-הנצח שלה כדי לחיות עמו, לגורל צאצאיתה, ארוון, שהתאהבה באראגורן, והתמודדה עם בחירה דומה.
קלארק קר
מנהל ההשכלה הגבוהה של קליפורניה
בשנת 1960 אימצה קליפורניה באופן רשמי את התוכנית ופתחה בהרחבה גדולה של מערכת ההשכלה הציבורית שלה שנחשבת בסקרים שונים כטובה בעולם.
קר כיהן בתפקידים שונים הקשורים להשכלה גבוהה בקרן קרנגי.
ג'ואן אלן
קריירת משחק
בשנת 1977 הצטרפה אלן לחברת התיאטרון סטפנוולף בשיקגו והחלה את הקריירה שלה בתיאטרון.
טיבור ניי
ביוגרפיה
לאחר פרישתו מהבמה, "החברה להוצאת מוזיקה", פרסמה בהשגחת Schott Music יצירות מאת פגניני, ג'וזפה טרטיני, פייטרו נרדיני ולאו ויינר בביצועו.
הסוכנות למחקרי בריאות ואיכות
תקציב
תקציב הסוכנות למחקרי בריאות ואיכות ב-2015 עמד על כ-440 מיליון דולרים. התקציב של אותה שנה נועד להבטיח שהסוכנות תמשיך להתמקד במחקרים בתחום שירותי הבריאות וזאת כדי לשפר את איכותם.
אדריאן ניואי
השכלה ותחילת הקריירה
בשנת 1984 עבר לעבוד עבור מרץ' במרוצי אינדיקאר. כמתכנן ומהנדס המרוץ של בובי ראהל נוצרו יחסים קרובים בין השניים, יחסים שישפיעו על הקריירה שלהם חמש עשרה שנים ממאוחר יותר. המרץ' C85 בעיצובו, נהוגה בידי אל אונסר, זכתה באליפות ה-CART באותה שנה. דני סאליבן ניצח את מרוץ האינדי 500. בשנת 1986 עבר להיות מהנדס בקבוצת Kraco של מייקל אנדרטי. באותה שנה זכה ראהל באליפות עם המרץ' C86 בעיצובו. אנדרטי סיים את האליפות במקם השני.
1991–1996: ויליאמס
בשבע העונות בקבוצה זכה ניואי בארבע אליפויות יצרנים, שלוש אליפויות נהגים והמכוניות שעיצב ניצחו 59 מרוצים, השיגו 78 זינוקים מהפול פוזישן, ו-60 הקפות מהירות.
2006–הווה: רד בול
המכונית שעיצב ניואי לשנת פורמולה 1 עונת 2009 היוותה קפיצת מדרגה בביצועים עבור הקבוצה. שש ניצחנות במהלך העונה, מתוכם שלושה ניצחונות רצופים בסיום העונה, הביאו את הקבוצה אל המקום השני באליפות היצרנים. ההצלחה נמשכה גם בעונה הבאה. סבסטיאן פטל וובר זינקו 15 פעמים מהפול פוזישן, ניצחו תשעה מרוצים והשיגו זכייה באליפות היצרנים והנהגים (פטל). עם הזכייה היה ניואי למעצב היחיד בתולדות האליפות שזכה בתארים עם שלוש קבוצות שונות. ההישג חזר על עצמו גם בשלושת העונות הבאות שהסתיימו עם זכיות כפולות של פטל והקבוצה. ביוני 2014 האריך את חוזהו ברד בול, לאחר שקיבל הצעת עבודה מקבוצת פרארי בסכום של 20 מיליון ליש"ט לעונה. בחוזה, שנחתם למספר עונות, קיבל ניואי אחריות גם ל"פרויקטים חדשים של רד בול טכנולוגיות".
דמשק
ימי הביניים
בשנת 636 נכבשה העיר על ידי הח'ליפה עומר שהפך אותה לעיר בירתו ולבירה של בית אומיה אימפריה ששלטה בשטחים נרחבים מספרד ועד הודו. בתקופה זו הייתה דמשק בשיא תפארתה ועם העברת הבירה לאזור צפון סוריה של ימינו על ידי מרואן ה-2 בשנת 771 ירדה דמשק מתפארתה. בשנת 750 עברה העיר לשליטת העבאסים ששלטו מבגדאד ועם ירידת כוחם עברה העיר לשליטה של שושלות מקומיות.
המאה ה-20
במלחמת יום הכיפורים הופצץ המטכ"ל הסורי על ידי מטוסי F-4 פנטום ישראליים כתגמול על שיגור טילי קרקע-קרקע סוריים, ואש ארטילרית ישראלית פגעה במבואותיה.
בלו הוריזונטה
גאוגרפיה
בלו הוריזונטה נמצאת על הרמה המרכזית של ברזיל בגובה 852 מטר (הגובה הממוצע של הרמה הוא 1,000 מטרים) ונמצאת בנוף הררי טרשי של עשב וערבות. העיר היא מרכז תיירותי לטיול בפרקים באזור שכוללים רכסי הרים, מפלים, מצוקים ואגמים גדולים. אגם טרז מריס נמצא במרחק של בערך 100 ק"מ ומהווה את המקורות של ריו סאו פרנסיסקו.
ארמון החורף
תקיפת הארמון בידי הסובייטים הייתה ציון הדרך הראשון של מהפכת אוקטובר. אחרי מהפכת פברואר ברוסיה, שימש ארמון החורף כמקום מושבו של הממשלה הזמנית הרוסית.
חנוכת בית
מנהגי חנוכת הבית
מנהגי "חנוכת הבית" מבוססים בחלקם על תורת הנסתר וכוללים התכנסות של מניין אנשים, קביעת מזוזה, ברכת שהחיינו, נתינת צדקה וסעודה שבה נאמרים דברי תורה ומזמורים המתאימים לאירוע.
בעדות אשכנז יש שינויים בין החוגים, וחלקם אינם עושים את טקס חנוכת הבית בכלל. וגם בחוגים העושים את הטקס, אין סדר לימוד מפורסם וקבוע, ונהוג לשלב בו דברי תורה הקשורים לבניית בית.
הטריטוריות הצפון-מערביות
שטח הטריטוריה 1,346,106 קמ"ר ומספר התושבים בה 44,263 (נכון לשנת 2017). ילונייף היא בירת הטריטוריות מאז שנת 1967.
סטניסלב רוסטוצקי
ביוגרפיה
בספטמבר 1944 רוסטוצקי החל את לימודיו ב-VGIK אצל גריגורי קוזינצב. במקביל ללימודים הוא עבד ולכן תקופת לימודים התארכה ל-7 שנים. עבודת הגמר של רוסטוצקי לא הועברה להקרנה מסיבות פוליטיות. בשנת 1955 רוסטוצקי ביים סרט על חיי הקולחוז הסובייטי. לאחר הקרנתו לעסקני קולנוע סובייטי הסרט נאסר להקרנה ואף הייתה סכנה שלרוסטוצקי לא יורשו להמשיך בבימוי סרטים נוספים. באופן מפתיע ניקיטה חרושצ'וב אהב את הסרט הוא הוצא להקרנות. לאחר מספר שנים הסרט בכל זאת הורד מהקרנות בבתי הקולנוע הסובייטים.
משפחה
רוסטוצקי התחתן עם נינה מנשיקובה. היא הייתה שחקנית קולנוע ושותפה בחלק מהסרטים של בעלה. מנשיקובה נפטרה בשנת 2007. בנם אנדריי רוסטוצקי היה איש פעלולים ונהרג במהלך הנכה לאחד הפעלולים.
קוקסהאפן
היסטוריה
במהלך מלחמת העולם הראשונה היה בסיס הטיסה הצבאי נורדהולץ (Nordholz) וההאנגרים שלו לכלי טיס, מדרום לקוקסהאפן, אחד מתחנות ספינות האוויר המרכזיים של גרמניה. בחג המולד 1914 הוא הותקף על ידי מטוסים ימיים של שירות האוויר של הצי המלכותי הבריטי.
שואת יהודי רוסיה
מלחמת העולם השנייה
שואת יהודי רוסיה הסתיימה ב-1944 כשהגרמנים גורשו מברית המועצות עד גדות נהר הוויסלה, ממזרח לפרוסיה. כ-1.4 מיליון יהודים נלחמו בצבאות בעלות הברית; 40% מהם בצבא האדום. לפחות 142,500 חיילים יהודים בצבא האדום נהרגו בלחימה נגד הפולשים הגרמנים ובעלי בריתם.
תגובת הילחם או ברח
הפעלת יתר
הפעלת יתר של תגובת "הילחם או ברח" נחשבת לאחד הגורמים האפשריים להתפתחות דחק-כרוני (Chronic Stress), ולמחלות נלוות אליו כגון סוכרת, יתר לחץ דם ומחלות לב שונות.
מנחת עין שמר
היסטוריה
בשנת 1943 החל הצבא הבריטי בהקמת בסיס אווירי גדול באזור השרון, דרומית לקיבוץ עין שמר. עבודות ההקמה הסתיימו בקיץ 1945, הבסיס כלל מסלול באורך 1,400 מטרים ונקרא בעת פתיחתו RAF Ein Shemer. כיוון שייעודו היה לתפעל מפציצים ארוכי-טווח לפעולות בים האגאי נחתו בו לאחר פתיחתו שתי טייסות של מטוסי ליברייטור (טייסת 178 וטייסת 214). מלחמת העולם השנייה הסתיימה באותם חודשים ולכן הבסיס שינה את ייעודו (ראו בהמשך).
האתר שימש עד שנות ה-90 של המאה ה-20 לפעילויות חקלאיות וספורטיביות שונות. החל משנת 2000 תכנן משרד הביטחון להציב במקום סוללת טילי "חץ 2". התושבים ביישובים הסמוכים התנגדו ליוזמה זו ופנו לבג"ץ. בשנת 2002 הסירו התושבים את התנגדותם וסוללת הטילים הוצבה באתר.
איי פארו
כלכלה
איי פארו מנפיקים כיום שטרות אבל לא מטבעות. ערך המטבע המקומי, הקרונה הפארואזית, זהה לזו הדנית, ובכל בתי העסק מקבלים גם את המטבע הדני.
שלהבת (יישוב)
קורות המקום
בליל 6 באוקטובר 1973, ביום הראשון של מלחמת יום הכיפורים, הונחת על היישוב מטח ארטילרי כבד שהצית את מאגרי הנפט והמתקנים. לאחר מתקפה זו הופסקה פעילות השאיבה. במהלך המלחמה נפגעו מתקני הנפט שנית בפעילות אנשי קומנדו מצרים וכתוצאה מפגיעה של טיל הוק ישראלי שנורה בשוגג לאחר שהמערכת התבייתה על מאוורר מניפה שמפעילי הטיל חשבו למסוק מצרי. לאחר אירוע זה פונו כל האזרחים מבתיהם ביישוב. הטיל הבעיר חלק מהשדות שהמשיכו לבעור גם לאחר המלחמה. במהלך כל המלחמה נותר האזור בשליטת ישראל. לאחר המלחמה חזרו הגברים ליישוב והמשיכו להפעיל את שדה הנפט עד הפסקת העבודות לקראת הפינוי ב-1975; לנשי היישוב וילדיו לא הונח לחזור לאחר המלחמה.
הפינוי
המקום שימש כהשראה למחזה "עיר הנפט" מאת הלל מיטלפונקט (ששירת באזור כחייל).
אגם איזאו
תיאור האגם
החלק הצפוני של האגם נכלל בשמורה הביוספרית "ואל קמוניקה - אלטו סבינו" (Valle Camonica - Alto Sebino) שהוכרזה על ידי אונסק"ו ב-2018.
היסטוריה של הכימיה
מאש לתאוריות ראשונות
שתי גישות עיקריות לתיאור החומר התקיימו מימי קדם: אטומיזם, גישה הגורסת כי החומר בנוי מחלקיקים. גישה זו התפתחה לתורה האטומית והוכחה במאה העשרים כנכונה. הגישה השנייה גורסת כי החומר הוא רצף. גישת האטומיזם הופיעה בשני מקומות במקביל: ביוון העתיקה הופיעה האסכולה האטומיסטית כחלק מהזרמים בפילוסופיה הקדם-סוקרטית, ובהודו העתיקה. האטומיזם ביוון העתיקה התפתח בשנת 440 לפנה"ס לערך. רעיונות אלו מתאר המשורר הרומאי לוקרטיוס בספרו "על טבע היקום" מהם ניתן להסיק כי כבר פילוסופים כדמוקריטוס ופרמנידס עסקו בגישת האטומיזם וטענו כי החומר בנוי מחלקיקים שלא ניתן לחלקם. במקביל, באותה תקופה עסקו פילוסופים הודים במחשבה דומה. גם הפילוסופים היוונים וגם ההודים סבלו מהעדר הוכחות המבוססות על ניסויים ומשכך היה קל לסתור את טענותיהם. אריסטו טען כנגד התאוריה האטומיסטית. פליניוס הזקן, בספרו רב הכרכים תולדות הטבע, מציג תיאורים ופיתוחים של התאוריה ותיאורים של מינרלים רבים.
כימאים ראשונים
באירופה התנהלה האלכימיה בתחילה כמרדף לשיחזור ההישגים של הכימאים המוסלמים: שימוש בארצות מוסלמיות לשעבר כדוגמת ספרד ותרגומים מהערבית ללטינית אפשרו את התקדמות הכימיה באירופה. עם הזמן, החלו הכימאים האירופאים עולים על עמיתיהם המוסלמים. פאראצלסוס דחה את תאוריית ארבעת היסודות ועם הבנה מעורפלת בלבד בכימיקלים ותרופות יצר מדע המשלב כימיה ורפואה. עם זאת עבודתו של פאראצלסוס לא הייתה מדויקת ומסודרת: באחד מניסיונותיו ליצור תרכובות חדשות על ידי יצירת תגובה בין כספית וגופרית יצר, את מה שכינה "שמן של גופרית". למעשה היה זה דיאתיל אתר, חומר שאינו מכיל גופרית ואינו מכיל כספית כלל.
בשנת 1605, פרנסיס בייקון פרסם את ספרו (The Proficience and Advancement of Learning) המכיל תיאור למה שיקרא לימים השיטה המדעית. המדען הצרפתי ז'אן בגן פרסם את ספרו Tyrocinium Chymicum, (בתרגום חופשי "כימיה למתחילים" או "מקראת יסוד בכימיה") ספר לימוד בסיסי בכימיה בו מופיעה המשוואה הכימית הראשונה. סוף המאה השמונה עשרה ותחילת המאה התשע עשרה היו פרק זמן פורה לגילויים חשובים בכימיה: רוברט בויל נחשב כמי שיצר את הכימיה המודרנית וגרם להבדלתה והרחקתה מהאלכימיה.בעיני רבים, נחשב בויל לאבי הכימיה המודרנית. בשנת 1661 פרסם בויל את ספרו "הכימאי הספקן". בספר מפורסם ופורץ דרך זה בויל דורש שהכימיה תחדל להיות כפופה לרפואה או לאלכימיה כפי שהייתה עד אז, ושתקבל מעמד של מדע בפני עצמו. זו בעצם הפעם הראשונה שהכימיה זוכה למעמד של מדע. בספרו הוא מנסה לפתח מודל עבור התאוריה האטומית, מודל בעל הצלחה מסוימת, אך שלימים יוכח כשגוי. בויל השתייך לאסכולה האטומיסטית, אך העדיף את המינוח גופיף (corpuscle) על המונח אטום. הגדרת הגופיף לפי בויל הייתה החלוקה הקטנה האפשרית בה שומר החומר על תכונותיו. על שמו של בויל קרוי חוק בויל. למרות כל הצלחותיו אלה, מי שנושא בתואר "אבי הכימיה המודרנית" הוא אנטואן לבואזיה שלזכותו נזקפים גילוי חוק שימור החומר בשנת 1789. עם גילויו של חוק זה, הכימיה הפכה למדע מדויק וכמותי, המאפשר חזרות על ניסויים וקיום תחזיות בניסויים שטרם נערכו.
אנטואן לבואזייה
למרות ניסויים רבים שנערכו במזרח התיכון (בבבל, פרס ובמצרים העתיקה), שגשוגה של הכימיה המודרנית נבע רבות מעבודתו של מי שנחשב כ"אבי הכימיה המודרנית", אנטואן לבואזיה. לבואזיה, כימאי צרפתי בן המאה ה-18, ידוע בעיקר בשל עבודתו בנושאי הגזים, ניסוחו של חוק שימור המסה, החלפתה של תאוריית הפלוגיסטון (חומר הנמצא בכל החומרים והוא אחראי לבעירה), גילוי הרכב המים, ולניסוח המושג המהפכה הכימית. עוד הכניס לבואזיה שיטות עבודה המקפידות על ניקיון ויחסי הכמויות של המגיבים, שימוש בחומרים כימיים כדשנים ושיפור אבק השריפה. לבואזיה היה אציל צרפתי, אשר מגיל צעיר עסק במדע ונבחר כבר בגיל 25 כחבר בהאקדמיה הצרפתית למדעים. בגיל 26 התקבל לעבודה כגובה מיסים. עבודתו זו, והשתייכותו לאליטה הצרפתית (שימש כמנהל בנק) גרמו לכך שהוצא להורג בעת המהפכה הצרפתית. בין הישגיו הרבים נמצאים גם ספרו "יסודות הכימיה" (Traité Élémentaire de Chimie) המהווה מבוא לכימיה אנליטית ופעולותיו לקידום השיטה המטרית בצרפת. לבואזיה הוא גם אביה של תאוריית הקלוריק, שקבעה כי חום הוא מעין נוזל, תאוריה שהופרכה במאה ה 19.
דיונים באטומיזם לאחר לבואזיה
במהלך המאה התשע עשרה, עולם הכימיה נהה אחר שתי גישות: גישת המצדדים בתורה האטומית שמובילה היה ג'ון דלטון. וגישת המסרבים לקבלה, כדוגמת וילהלם אוסטוולד וארנסט מאך. למרות שמדענים כאמדאו אבוגדרו ולודביג בולצמן עשו התקדמות רבה בחקירת גזים, הוויכוח לא הוכרע למעשה עד לניסוייו של ז'אן פרין, שהוכיח את הסבריו של אלברט איינשטיין בנושא התנועה הבראונית בעשור הראשון של המאה העשרים.
ביולוגיה מולקולרית וביוכימיה
בשנת 1953 ג'יימס ווטסון ופרנסיס קריק הציגו לראשונה את מודל הסליל הכפול של ה-DNA. מודל זה התבסס על ניתוח הרכבם הכימי של החומרים ועל עקיפה של קרני רנטגן שיצרה רוזלינד פרנקלין והועבר לשניים בלא ידיעתה (ראו גילוי מבנה ה-DNA). גילוי זה הוביל לזינוק משמעותי במחקר הביוכימי מבחינת העוסקים בו והתקציבים שהוקצו לו.
אליהו אליעזר מישקובסקי
קורות חייו
נולד בפולין לרב חזקיהו יוסף מישקובסקי ולבריינה, בתו של רבי יצחק בלאזר. בשנת ה'תרפ"ט, בגיל שתים עשרה, עזב את ביתו והחל ללמוד בישיבת גרודנה, שם היה מתלמידיו של ראש הישיבה הרב שמעון שקופ. משם עבר לישיבת כנסת בית יצחק בקמניץ, והיה מתלמידיו של ראש הישיבה הרב ברוך דב ליבוביץ. כעבור זמן עבר ללמוד בישיבת מיר.
טוען רבני
התנאים לעיסוק בתפקיד
4. מבחינת אופיו ואורח חייו, הוא ראוי לשמש טוען רבני.
טוענות רבניות
עד סוף שנות השמונים של המאה העשרים דרישות הקדם לעיסוק במקצוע כללו השכלה ישיבתית, ולכן מקצוע הטיעון הרבני – עבור מי שאינו מוסמך לעריכת דין – היה שמור לגברים בלבד. בשנת 1988 פנתה רות נייגר, בוגרת תואר שני במשפט עברי מאוניברסיטת תל אביב, לשר הדתות זבולון המר, בבקשה לאפשר לה להיות טוענת רבנית. באותה העת לא נעשה דבר. הבקשה הגיעה לידי נורית פריד ובשנת 1991 פתחה מכון להכשרת טוענות רבניות במדרשת לינדנבאום (מדרשת ברוריה) ברשות הרב שלמה ריסקין. ועדת היגוי קבעה את חומר הלימודים. בשיתוף עם הרבנים הראשיים, אברהם שפירא ומרדכי אליהו, נערכו שינויים בתקנות הטוענים הרבניים שאפשרו גם לנשים להיבחן. על פי הנוסח החדש גם מי שזכאי לתעודת גמר של מוסד חינוכי שהכיר בית הדין הרבני הגדול, זכאי להבחן. המכון ללימוד נשים הוכר על יד בית הדין הרבני.
עמדת ההלכה
וכן מצד דין אמת והטיית הדין כתבו הפוסקים את מוגבלותו של הטוען לטעון. כתב המרדכי גם הוא בן המאה ה-13:. דברים אלו הובאו בקצרה בסמ"ע. כלומר שהטוען אסור לטעון אלא דבר שידוע לו בוודאי ואסור לטעון דבר שאינו ידוע לו בוודאי, וכל שכן דבר שידוע לו שהוא שקר.
שער מנדלבאום
היסטוריה
המעבר נקרא על שם רבי שמחה מנדלבאום ורעייתו אסתר, אשר בנו את ביתם בשנת 1927 בצידו הצפוני של הצומת. הבית, אשר שימש בזמן המנדט הבריטי את ארגון ההגנה, פוצץ ונהרס ביולי 1948 במהלך מלחמת העצמאות, על ידי לוחמי הלגיון הירדני.
נאטי נטשה
ביוגרפיה
נאטי נטשה נולדה ב-10 בדצמבר 1986 ברפובליקה הדומיניקנית, סנטיאגו דה לוס קבאלרוס, שם עשתה את צעדיה הראשונים בעולם המוזיקה. כשהייתה בת שמונה, נרשמה נאטי לבית הספר לאמנויות בסנטיאגו, שם היא לקחה שיעורים בפיתוח קול. נאטי אף אמרה כי הרגע בו החליטה לקחת את השיעור, היה אחד מן הרגעים הטובים בחייה.
קריירה
מאוחר יותר, בשנת 2018 הוציאה את הלהיט "Amantes de una Noche", ומיד לאחר מכן השתתפה בשיר "Tonta". בסמוך לכך, הוציאה את השיר "Sin Pijama" ביחד עם הזמרת בקי ג'י. בקליפ השתתף גם הזמר הלטיני פרינס רויס. כמה חודשים אחרי, הוציאה את השיר "No Me Acuerdo" ביחד עם טליה, וגם את השיר "Quién Sabe" שזכה להצלחה באמריקה הלטינית. לקראת סוף יולי של אותה השנה, הוציאה את השיר "Justicia", ביחד עם סילבסטרה דנגונד. מאוחר יותר גם את השיר "Buena Vida", ביחד עם דדי יאנקי. לקראת סוף שנת 2018, הוציאה את "Me Gusta" ו-"Lamento Tu Pérdida".
יחסי אסטוניה–הודו
יחסי אסטוניה–הודו הם היחסים הדיפלומטיים הבילטרליים בין אסטוניה להודו. הודו הכירה לראשונה באסטוניה ב-22 בספטמבר 1921 כשאסטוניה הצטרפה לחבר הלאומים. הודו הכירה מחדש באסטוניה ב-9 בספטמבר 1991 ויחסים דיפלומטיים כוננו ב-2 בדצמבר אותה שנה בהלסינקי.
הר סטורם (אלברטה)
גאוגרפיה
ההר ממוקם ברכס מיסטי, לצד הכביש המהיר 40 של אלברטה, דרומית מערבית למעבר הייווד. ההר ממוקם בין הר ארת'וזה להר מיסט, בקצהו הדרומי של רכס מיסטי. גובהו של הר 3,095 מטרים.
פסגת קרדינל
מקור השם
שמה של הפסגה ניתן לה על ידי הסוקר אלברט הייל סילבסטר (Albert Hale Sylvester), אשר מיפה את האזור.
נונאווט
מקור השם
פירוש השם "נונאווּט" הוא "אדמתנו" באינוקטיטוט - שפת האינואיט.
ג'ין טירני
בעיות בריאות
בהמשך אותה שנה, "פוקס המאה ה-20" הציעה לה את התפקיד הראשי בסרט "Holiday for Lovers", אבל המתח הכריע אותה. מספר ימים בלבד לאחר תחילת הצילומים, היא עזבה את הסרט וחזרה למרפאה לזמן מה.
השנים המאוחרות
בשנת 1986 קיבלה טירני, לצדו של השחקן גרגורי פק, את פרס דונוסטיה הראשון למפעל חיים בפסטיבל הסרטים הבינלאומי סן סבסטיאן, ספרד, אליו הוזמנה כאורחת כבוד.
דוכסות אנהלט-דסאו
היסטוריה
נסיכות אנהלט הוקמה בשנת 1218 על ידי היינריך הראשון, נסיך אנהלט, בנו של ברנהרד השלישי, דוכס סקסוניה, על שם טירת אנהלט, בית מושבה של בית אסקניה ליד הארצגרודה. לאחר מותו של היינריך בשנת 1252 חולקה הנסיכות בין בניו; היינריך השני, נסיך אנהלט-אשרסלבן, ברנהרד הראשון, נסיך אנהלט-ברנבורג וזיגפריד הראשון, נסיך אנהלט-צרבסט. בשנת 1382 מת יוהאן השני, נסיך אנהלט-צרבסט, ובשנת 1396 חולקה נחלתו בין בניו; זיגיסמונד הראשון, נסיך אנהלט-דסאו, אלברכט הרביעי, נסיך אנהלט-קתן וולדמאר השלישי, נסיך אנהלט-צרבסט. בשנת 1561 מת יואכים הראשון, נסיך אנהלט-דסאו ללא יורשים, ואחיינו יואכים ארנסט, נסיך אנהלט ירש את נחלותיו. בשנת 1586 מת יואכים ארנסט, ובשנת 1603 חולקה נחלתו בין בניו; יוהאן גאורג הראשון, נסיך אנהלט-דסאו, כריסטיאן הראשון, נסיך אנהלט-ברנבורג, אוגוסט, נסיך אנהלט-פלצקאו, רודולף, נסיך אנהלט-צרבסט ולודוויג הראשון, נסיך אנהלט-קתן. במלחמת שלושים השנים נפגעו הנסיכויות, ובשנת 1635 נחתם הסכם בין הענפים השונים במשפחה, בשל הצורך באחדות כלפי האיומים השונים.
ויליאם הנרי בראג
סר וִילְיִאם הֶנְרִי בּרַאג (באנגלית: Sir William Henry Bragg; 2 ביולי 1862 – 12 במרץ 1942), היה פיזיקאי וכימאי אנגלי, שזכה יחד עם בנו, ויליאם לורנס בראג, בפרס נובל לפיזיקה לשנת 1915 על המחקר שביצעו במבנה הגבישי של החומר באמצעות עקיפה של קרני רנטגן. בראג היה נשיא החברה המלכותית בשנים 1935–1940.
ביוגרפיה
ב-1875 הוא זכה במלגה ללימודים בקולג' המלך ויליאם (King William's College), בית ספר תיכון יוקרתי באי מאן, שהיה אז בית ספר לבנים בלבד. בתחילה התקשה להסתגל לתנאים החדשים, אך כיוון שהצטיין בלימודים ובספורט מונה בסופו של דבר לתפקיד "נער ראשי" (head boy). שנת הלימודים האחרונה באי מאן אופיינה בדבקות דתית קיצונית בה הפחידו את התלמידים בסיפורי אימה על אש הגיהנום ועל קללת נצח. שנה זו עיצבה את יחסו לדת של בראג. שנים אחר כך נהג בראג לספר כי שנתו האחרונה בקולג' המלך ויליאם הייתה איומה וכי החוויות של תקופה זו גרמו לו להתייחס לספרי הקודש (התנ"ך והברית החדשה) כאל ספרים דוחים שאותם נמנע מלקרוא. בהרצאה על "מדע ואמונה" אותה נשא בראג בקיימברידג' ב-1941 אמר: "אני בטוח שאני לא היחידי שבצעירותו גרמו הפירוש המילולי של הטקסטים של כתבי הקודש לשנים של פחד וייסורים מרים". עם זאת יחסו לדת היה אמביוולנטי. הוא ייחס את ההשפעה הגדולה על סגנון כתיבתו הצלול והמאוזן דווקא לתנ"ך של המלך ג'יימס, ובספרו "עולם הקול" סיכם בראג את דעתו: "מהדת נובעת מטרת האדם, מהמדע מגיעה היכולת להגשימה".
המכון המלכותי
מ-1923 היה בראג פרופסור לכימיה על שם פולר במכון המלכותי ומנהל "מעבדת המחקר על שם דייווי ופאראדיי". מעבדה זו נבנתה למעשה מחדש בשנים 1929–1930 והמחקר במעבדה שתחת ניהולו של בראג הניב מאמרים רבים חשובים, בייחוד בחקר המבנה המולקולרי של תרכובות אורגניות. במסגרת המכון נהג בראג להעביר הרצאות של מדע פופולרי לילדים בתקופת חג המולד. חלק מ"הרצאות חג המולד" הועלו על הכתב כסדרה של ספרים על מדע פופולרי שנמכרו היטב.
נציבות פניות ילדים ונוער בהשמה חוץ ביתית
מנגנון בירור הפניות והתלונות
החקיקה מחייבת כי בנציבות יהיה מנגנון בירור שיאפשר לילדים ובני נוער המצויים במשפחות אומנה או בפנימיות או במסגרות חוץ ביתיות אחרות, להתלונן באופן עצמאי, פרטי וחופשי, בלא כל חשש מפגיעה בעקבות הגשת התלונה. ילדים ובני נוער יכולים לפנות לנציבות במגוון אמצעים כגון טלפון, רשתות חברתיות, הודעות כתובות או קוליות בוואטסאפ, מייל, בדואר או הגעה למשרדי הנציבות.
סמכויות הנציבות דומות לסמכויות מבקר המדינה והחלטותיו (בסעיפים 41, 43 ו-45 לחוק מבקר המדינה, התשי"ח-1958), בשינויים המחויבים ובהתאמות הנדרשות לשמירה על פרטיות הילד ומניעת פגיעה בו.
הקמת הנציבות ובסיס חוקי
בשנת 1991 אשררה ישראל את האמנה בדבר זכויות הילד כאמנה בינלאומית השואפת לקבוע את זכויותיהם הפוליטיות האזרחיות, הכלכליות והתרבותיות של ילדים ובני נוער.
במרץ 2019 נכנסו לתוקף תקנות אומנה לילדים (מנגנון תלונה לילדים במסגרת השמה חוץ-ביתית) המפרטות אודות זכות הפנייה לנציבות פניות ילדים ונוער, חובת פרסום פרטי הממונה על התלונות במסגרות חוץ ביתיות, דרך הגשת התלונה, אופן הבירור, אופן ההודעה על ממצאים ועוד.
מוסד האומבודסמן לילדים בעולם
עוד בשנות השבעים של המאה העשרים, הוקם בשוודיה לראשונה מוסד האומבודסמן לילדים הראשון על ידי ארגון חוץ ממשלתי ( NGO ), אולם נציבות פניות הילדים הראשונה שהוקמה בחקיקה הייתה בנורווגיה בשנת 1981. בעקבות המדינות הסקנדינביות, ועדת האו"ם לזכויות הילד החלה לקדם הקמה של מוסדות מסוג זה, והחל מ-1990, האיחוד האירופי דחף גם הוא לפיתוח הקמתם של מוסדות עצמאיים לזכויות הילדים, ובכללם נציבויות לפניות ילדים.
משפחת סאמרס (קומיקס)
משפחת סאמרס היא משפחה בדיונית המופיעה בחוברות הקומיקס אקס-מן שבפרסומה של חברת מארוול קומיקס. משפחת זו היא משפחתו של המוטאנט סקוט סאמרס, מנהיג האקס-מן שידוע בכינויו סייקלופס, והיא נחשבת למשפחה ענפה, מורכבת ומשפיעה מאוד ביקום מארוול.
חמישה דורות אחורה (1859-1882), לונדון, אנגליה
בעוד הברית בין אסקס ואפוקליפס התהדקה, הנשואים הטריים סקוט סאמרס וג'ין גריי-סאמרס חזרו בזמן בעזרתה של מאדאם סנקטיטי, חברת מסדר אסקאני, כדי לסכל את תוכניותיהם של השניים לכבוש את הממלכה המאוחדת. אולם, הם לא הצליחו למנוע את הפיכתו של אסקס למיסטר סיניסטר. כתוצאה מתוכניותיה של סנקטיטי, סיניסטר הפך לאובססיבי עם בני הזוג ושושלת הדם שלהם. לפני שסקוט וג'ין חזרו לזמן ההווה, הם שיחררו את האסירים של סיניסטר. ביניהם היה ילד בשם דניאל אדג', שהפסיק לדבר לאחר שהוריו מתו. דניאל כל כך התרשם מגבורתם של בני הזוג, שהצילו אותו מהשפעתו של סיניסטר. יחד עם אוסקר סטאמפ - חבר קבוצת המשוטטים שחזר למוטב - דניאל הגיע לאמריקה כדי להתחיל בחיים חדשים. במשרד ההגירה, השניים התחזו לאב ובנו והשתמשו בשם המשפחה "סאמרס" כהוקרה לסקוט וג'ין, בני הזוג הנשואים שהצילו אותם.
Back to You (שיר של סלינה גומז)
וידאו קליפ
נכון ל-16 ביולי 2018, מונה הצפיות של הקליפ עומד על כ-102 מיליון צפיות.
משפחת סאמרס (קומיקס)
דור נוכחי
ג'ין מתגלה בחיים בפקעת במעמקי מפרץ ג'מייקה בידי ארבעת המופלאים. היא חוזרת לקבוצת האקס-מן, מה שיוצר משולש אהבה בין סקוט, מדלין וג'ין. מדלין הופכת לנבלת-על בשם "מלכת הגובלינים" וסקוט עוזב אותה ומתחתן עם ג'ין.
מוטאנט אקס, ארץ-1298
האבוק מארץ-616 (יקום מארוול הרגיל) מתעורר בגוף הגרסה החלופית שלו בארץ-1298, והוא מוצא את עצמו מוקף באנשים שאותם הוא לא מכיר. עד מהרה הוא מגלה שהוא הועבר ליקום מקביל שהדברים בו קצת שונים מגדר הרגיל, ואריק מגנוס הוא טוב בעוד צ'ארלס אקסבייר הוא רע. אחיו סקוט נהרג באותה התרסקות מטוס שנטלה את חייהם של הוריו, ואלכס הפך למנהיג האקס-מן. במקום ג'ין גריי, אשה בשם מדלין פריור נטלה את מקומה בקבוצה. אלכס ומדלין עוזבים את הקבוצה המקורית כדי להקים קבוצה חדשה בשם "השישיה" וכדי לגדל את בנם, סקוטי, שנקרא על שמו של אחיו המת. סיניסטר לוקח דגימות גנטיות של ג'ין גריי ואלכסנדר סאמרס ויוצר את רייבן.
גייזר
אופן פעולת הגייזרים
הפעילות הגייזרית, כמו כל פעילות של מעיינות חמים, נגרמת ממים המחלחלים בקרקע עד שהם מגיעים לסלע המחומם על ידי מאגמה. המים אז חוזרים אל פני השטח, בשל החום, דרך נקבים וסדקים בסלעים. ההבדל בין גייזרים לבין מעיינות חמים שאינם מתפרצים נעוץ במבנה התת-קרקעי: גייזרים מורכבים בדרך כלל מפתח קצר על פני השטח, המחובר למספר תעלות צרות המגיעות למאגרי מים תת-קרקעיים.
תנאים ליצירת גייזר
מכיוון שצריך את כל התנאים הללו, פרט לאחרון, גייזרים הם תופעה נדירה ביותר.
פגיון
פִּגְיוֹן הוא כלי נשק קר שנועד לדקירה ולשיסוף הארוך מסכין וקצר מהחרב. הפגיון מושחז לרוב משני צדיו, אך יש פגיונות חסרי פאה חדה והם משמשים לדקירה בלבד. ישנם סוגים רבים של פגיונות, כאשר סוגים רבים הותאמו לביצוע משימות ייעודיות ומיוחדות (כגון פגיונות הטלה, פגיונות דקירה סליקים, פגיונות חודרי שריון, פגיונות סיף שוברי חרבות ועוד). הפגיונות הראשונים הופיעו בתקופת הברונזה, באלף ה-3 לפנה"ס, לפני החרב, שהתפתחה מפגיונות מוגדלים. פגיונות היוו כלי נשק משניים נפוצים בימי הביניים והרנסאנס וכן במאות ה-18 וה-19. פגיונות לא היו בשימוש רק על ידי לוחמים אלא כמעט בידי כל אדם שהיה זקוק לנשק להגנה עצמית שקל להסתירו וקל לשאתו. הפגיונות היו קלים וזולים יחסית לחרב וקטנים בהרבה ממנה, לכן היוו נשק מצוין לשודדים, מתנקשים (פגיונות "סטילטו"), סוחרים ופשוטי העם.
סולם מז'ורי
סולם מז'ורי (בעברית: סולם רביב) הוא אחד מהסולמות הדיאטוניים שמקורם במוזיקה מערבית. הסולם המז'ורי הוא המודוס היוני, שהשתמר מתקופת יוון העתיקה. הסולם בנוי משבעה תווים על המרווחים הבאים מצליל היסוד (שנותן את שם הסולם): פרימה זכה, סקונדה גדולה, טרצה גדולה, קוורטה זכה, קווינטה זכה, סקסטה גדולה, ספטימה גדולה, ואוקטבה זכה (שהיא צליל היסוד של האוקטבה הגבוהה יותר). אפשר לקצר זאת בהופעת כל המרווחים הלא זכים בצורה גדולה. המאפיין העיקרי של הסולם המז'ורי לעומת המינורי הוא הטרצה הגדולה. מבחינה טכנית ניתן לראות את הסולם כבנוי מזוג טטרקורדים עוקבים שכל אחד בנוי כך: טון, טון, חצי-טון. אם מסתכלים בפסנתר על הסולם המז'ורי, ומתחילים מדו, אז כל הצלילים יהיו על הקלידים הלבנים: דו, רה, מי, פה, סול, לה, סי ודו.
אינדוקציה טרנספיניטית
אם נסמן ב-A את קבוצת האיברים ב-X המקיימים את P, ניתן לרשום זאת בכתיבה מתמטית:
דוגמה להוכחה באינדוקציה טרנספיניטית
נוכיח שהאיזומורפיזם היחיד שקיים מקבוצה סדורה היטב לעצמה הוא איזומורפיזם הזהות:
תוכנית השלום של הנשיא טראמפ
טיוטה ראשונה
ב־22 במאי 2018 דווח בערוץ 10 כי צוות של אנשי טראמפ, המורכב מג'ייסון דב גרינבלט, ג'ארד קושנר ודייוויד פרידמן סיים לעבוד על הצעת ההסכם בין ישראל לפלסטינים. פרסום התוכנית התעכב בגלל חודש הרמדאן. כמו כן פורסם כי שני הצדדים הסתייגו מהתוכנית. נמסר כי הפלסטינים הגישו מספר יוזמות בינלאומיות עוקפות משא ומתן, וממשלת ישראל הביעה חוסר נכונות לוויתורים מדיניים.
ברנרד היל
ביוגרפיה
היל נולד באזור בקלאקלי צפון מנצ'סטר שבצפון מערב אנגליה, למד ב"מכללת קסאווריאן" ולאחר מכן בבית ספר הפולטכני שבמנצ'סטר, היל סיים את לימודיו בהצלחה בשנת 1970 עם תעודה בתיאטרון.
את הופעתו הראשונה בהוליווד עשה היל בשנת 1996 במותחן הפעולה "הרוח והחושך". בשנה שלאחר מכן עשה תפקיד משנה בדרמה הביוגרפית של ג'יימס קמרון "טיטניק". בסרט גילם היל את דמותו של קפטן אדוארד סמית', רב החובל של האונייה "טיטניק" בעת טביעתה הטראגית בשנת 1912.
בשנת 2002 הופיע היל בסרט השני בטרילוגיית "שר הטבעות", "שר הטבעות: שני הצריחים". בסרט זוכה שני פרסי אוסקר של פיטר ג'קסון גילם היל את דמותו הספרותית של המלך תיאודן, המלך ה-17 במספר ברשימת מלכי רוהאן. ב-2003 גילם היל בשנית את דמותו של תיאודן בסרט השלישי בטרילוגיית שר הטבעות, "שר הטבעות: שיבת המלך".
Laugh Now Cry Later
Laugh Now Cry Later הוא סינגל שהוקלט על ידי הראפר הקנדי דרייק, בשיתוף הראפר האמריקאי ליל דורק. השיר יצא לאור ב-14 באוגוסט 2020, על ידי חברות התקליטים ריפבליק רקורדס ו-OVO סאונד, במקור כסינגל המוביל מתוך אלבום האולפן השישי של דרייק, Certified Lover Boy, אך לא נכלל בו בסופו של דבר.
השיר הגיע בשיאו למקום השני במצעד הבילבורד הוט 100, ולראשון במצעד הקנדה הוט 100.
הינדנבורג (ספינת אוויר)
הנחיתה האחרונה
בעת ניסיון הנחיתה בשעה 19:21 החלה הספינה לבעור, ותוך פחות מדקה היא נשרפה לחלוטין. בשריפה נהרגו 13 נוסעים, 22 אנשי צוות וחייל אחד מצוות הקרקע. 23 נוסעים ו-39 אנשי צוות אוויר נותרו בחיים.
הגורם להצתה היה ככל הנראה ניצוץ של חשמל סטטי, אך הנסיבות המלאות של השריפה שנויות במחלוקת – ממשלת גרמניה טענה כי גז המימן היה החומר הראשון שבער, וחוקרים אחרים טענו כי בד דליק בער ראשון.
בתרבות
התמונה של הספינה בוערת שימשה כבסיס לכריכת האלבום Led Zeppelin של להקת הרוק הבריטית משנות ה-70 Led Zeppelin.
רולון גארדנר
תחילת דרכו
ב-1998 זכה בתואר בינלאומי ראשון - מדליית זהב במשחקים הפאן-אמריקאים.
הנסיך היגשיקוני
הקריירה הצבאית ותקופת הכהונה בתור ראש ממשלה
לפני הקדנציה הקצרה שלו, היה היגשיקוני קצין בצבא הקבע. לאחר שסיים את לימודיו באקדמיה הקיסרית הצבאית (1908) ובמכללה הצבאית (1914), עבר ללמוד במכללה הצבאית העליונה (École Supérieure de Guerre) בפריז בין השנים 1920-1922. בחזרתו ליפן, הגיע בסופו של דבר לדרגת גנרל, לאחר ששירת בזה אחר זה כמפקד חטיבת חיל רגלים החמישית (1930-1934), המחלקה הצבאית הרביעית (1934-1937), אגף התעופה הצבאית (1937-1938) והצבא השני בסין (1938-1939). היגשיקוני היה לחבר במועצת המלחמה העליונה משנת 1939, ושירת כמפקד פיקוד הגנה לאומית בין השנים 1941 ל-1944. הוא שיתף פעולה עם מספר אצילים ואחרים מהמשפחה הקיסרית על מנת לסלק את הידקי טוג'ו מראשות הממשלה לאר נפילת סייפן ב-1944.
הקיסר הירוהיטו מינה את היגשיקוני לראשות הממשלה ב-16 באוגוסט 1945, במקומו של האדמירל קנטרו סוזוקי. לממשלת היגשיקוני היו שתי מטרות: האחת, להבטיח הפסקה של כל פעולות האיבה של כוחות הצבא היפנים; והשנייה, להרגיע את העם היפני כי המוסד הקיסרי עודנו מוגן. היגשיקוני התפטר באוקטובר עקב חילוקי דעות עם כוחות הכיבוש האמריקאים בקשר לביטולו של חוק שימור השלום משנת 1925.
רולון גארדנר
אולימפיאדת סידני (2000) - קרב הגמר
הקרב, בן שני חלקים של 3 דקות כל אחד לפי חוקי ההיאבקות של אז, התפתח לקרב התגוששות כאשר גארדנר מצליח לעמוד מול קרלין. החלק הראשון הסתיים ללא נקודה לאיש מהמתחרים, והחלק השני, על פי החוקים, החל באחיזה הדדית כאשר כל מתאבק מנסה להפוך את יריבו. כ-30 שניות מתחילת החלק השני של הקרב, תוך כדי ההתגוששות במהלך האחיזה ההדדית, הצליח גארדנר לשבור את אחיזתו של קרלין. לאחר בדיקה בווידאו אישרו השופטים את המהלך והעניקו לגארדנר נקודה שהעלתה אותו ליתרון מפתיע. זו הייתה הנקודה הראשונה שבה זכה יריב של קרלין מזה 6 שנים.
הארלם שייק (ריקוד)
היסטוריה
ההארלם שייק הוא ריקוד שמקורו בהארלם, ניו יורק בשנת 1981. הוא התפשט לאזורים עירוניים אחרים של ניו יורק, והפך לפופולרי בקליפי וידאו. ממציא הריקוד הוא "Al B", תושב הארלם. מבמקור הריקוד נקרא "אבלי" (ablee) על שמו, אבל לאחר מכן זכה לכינוי ההארלם שייק.
בתרבות הפופולרית
אף על פי שהריקוד הומצא ב-1981, ההארלם שייק חדק למיינסטרים רק ב-2001 כשהראפר האמריקאי G. Dep הופיע בקליפ של השיר שלו Let's Get It כשהוא רוקד את ההארלם שייק.
דונליאלה
בטא-קרוטן
בעת גירוייה האצה מפרישה בטא-קרוטן עשיר במיוחד המשמש את תעשיית הקוסמטיקה והתרופות.
לאחר העקה האצה הופכת להיות עקרה, כלומר אינה מסוגלת להתרבות.
שקל חדש אחד
שקל חדש אחד הוא מטבע ישראלי, בסדרת מטבעות השקל החדש, שהחליפה את סדרת השקל הישן. בצד הנושא של המטבע ישנם תבליטים של פְלֵר דֶה לִיס (פרח השושן הצחור), המילה  ("יהד") באלפבית עברי עתיק וסמל המדינה.
יצחק היהודי
שגרירות לח'ליפות העבאסית
בשנת 797 נשלח יצחק, לצד שני דיפלומטים אחרים (לנטפרוי וסיגיסמונד), להארון א-רשיד, הח'ליף העבאסי החמישי. יצחק שימש כמדריך וכמתורגמן. המשלחת נועדה להדק את שיתוף הפעולה במאבק נגד האומיים והיוותה גורם חשוב בחיזוק היחסים העבאסים-קרולינגים. הח'ליף העניק לקרל הגדול שלל מתונות ובהן פיל אסייתי בשם אבו אל-עבאס. בהיותו חבר המשלחת המשלחת היחיד ששרד, מונה יצחק על הבאת הפיל לאירופה. הם עשו את דרכם לאורך חופי מצרים והגיעו לקירואן, בירת איפריקיה (בעיקרה בשטחי תוניסיה). ככל הנראה בסיועו של האמיר אבראהים אבן אל-אע'לב, יצאו בהפלגה בים התיכון לאירופה. הם נחתו בפורטו ונרה שבחוף ליגוריה והגיעו לגנואה באוקטובר 801. את החורף עשו בוורצ'לי ובאביב, אחרי הפשרת השלגים, החלו בצעדה דרך הרי האלפים. בראשית יולי 802, חמש שנים אחרי צאתו של יצחק למזרח, הגיעו אל מעונו של הקיסר באאכן. אבו אל-עבאס הוצג בהזדמנויות שונות, ולבסוף שוּכן בעיר אאוגסבורג.
מעבר נטפים
מעבר הגבול נמצא בקרבתו של שביל ישראל, ולמרות שאינו נמצא בדיוק בתוואי השביל – חלק מהצועדים סוטים מהמסלול ומגיעים אליו על מנת להצטייד בשתייה.
האיש מעוות-השפה
עלילה
בבוקר פונים הולמס וד"ר ווטסון למטה המשטרה שם מוחזק יו בון במעצר, לאחר שהם נכנסים לתאו כשהלה עדיין בשנתו משפשף הולמס את פניו עם ספוג רטוב שהביא עמו וחושף כי הקבצן אינו אחר מאשר מר נוויל סנט קלייר.
אווה קילפי
תולדות חייה
כפר הולדתה של קילפי נמצא בחבל קרליה, שברית המועצות סיפחה את רובו בעקבות מלחמת העולם השנייה, ועל כן רוב שטחו נמצא כיום ברוסיה. קילפי למדה באוניברסיטת הלסינקי אנגלית, אסתטיקה וספרות כללית בתור מקצועות ראשיים ותולדות האמנות בתור מקצוע משנה. היא קיבלה את תואר המוסמך שלה בשנת 1953. בשנת 1949 נישאה לסופר מיקו קוסטאה קילפי; מברית הנישואין נולדו שלושה בנים. בני הזוג התגרשו בשנת 1966.
הטבע בשירתה של קילפי
במשפטים דוגמת "כל חַיָּה היא נושא./ כלומר: מֶרְכַּז חַיֶּיה", בכתיבתה על מצוקותיהם של ילדים ושל קשישים ובפעילותה נגד ניסויים בחיות, חידדה אווה קילפי בארצה את המודעוּת הציבורית לסבלם של מי שזכויותיהם נרמסות יום-יום ושעה-שעה. בפינלנד נהוג לראות בשירתה, שירה מגויסת יותר משירת רוב בני דורה, אולם הדבר אינו מפחית כהוא זה מעומקה, מאיכויותיה ומערכּהּ. מתוך מעורבות פוליטית וחברתית עמוקה כותבת המשוררת בגילוי-לב מי הם בעיניה אלוהי העולם בימינו ומה דעתה עליהם: "המסחר, התַּחרוּת, הצריכה, הנשק,/ הרפואה, הטכניקה, תעשיַּת החיוֹת./ רַבּים האֵלים/ וכולם שפלים." במקום את לחם חוקה של התפילה הנוצרית 'אבינו שבשמים' מתחננת קילפי לִזכּות באופי שהיה אמור להיות שלה בתוקף היותה אדם: "תן לי את אנושיוּתי,/ תן לי היום/ את המוּסָר ואת האתיקה/ כדי שאוכל להסתכל לַחיוֹת בעיניים."
פרנסיסקו קרבחאל
ביוגרפיה
לאחר החלפת השלטון היגר קרבחאל לארצות הברית, שם התגורר בניו אורלינס הוא נישא ללואיז מרטין ונולד להם ילד אחד באוקטובר 1918. ב-1922 שב למקסיקו סיטי והמשיך לעסוק בעריכת דין עד פטירתו ב-20 בספטמבר 1932.
מסלול המראה בלתי נגמר
הרעיון נהגה על ידי המדען ההולנדי הנק הסלינק (Henk Hesselink) כמענה למגבלות של נחיתה בתנאי מזג אוויר שונים ובראשן בעיית הרוח, שכן המטוס יוכל להמריא או לנחות מנקודות שונות במסלול. כיוון הנחיתה מאפשר לטייסים להימנע מתימרונים קשים מבחירת המקום בו תהיה רוח נגדית חלשה. יתרון נוסף של הרעיון הוא בהיותו ידידותי לסביבה, הן מאחר שכאמור יהיו פחות תמרון בגלל הקשורים לתנאי הרוחות והן מכיוון שמסלול ההסעה עד לטרמינל יהיה קצר משמעותית לעומת המסלול הרגיל. שטחו של המסלול יהיה מצומצם בהרבה ועליו יוכלו להמריא ולנחות שלושה מטוסים במקביל בתנאי מזג אוויר סבירים.
מצוות עשה שהזמן גרמן
אילו מצוות כלולות בפטור
רק מצוות מעטות מבין תרי"ג המצוות הן מצוות עשה שהזמן גרמן. בהן מצוות ציצית, הנחת תפילין, קריאת שמע, שמיעת שופר בראש השנה, ישיבה בסוכה ונטילת לולב בסוכות.
ברכת המצוות לפטור מהמצווה
השולחן ערוך בעקבות הרמב"ם פסק להלכה שאין לנשים לברך על מצוות עשה שהזמן גרמא, וכן מנהג רוב הנשים הספרדיות שלא לברך. סברתם היא שנשים לא יכולות לומר "אשר קידשנו במצוותיו וציוונו" שכן הן לא חויבו במצווה.
קיום מצוות מתוך רצון לשוויון
היהדות הרפורמית והקונסרבטיבית אינם מקפידים על כל כללי ההבדלים בין גברים לנשים בהלכה. במסגרת זאת נשים רפורמיות וקונסרבטיביות וכן פמיניסטיות דתיות נוהגות לעיתים לקיים אף מצוות עשה שהזמן גרמן שמטעמים מיוחדים באופן מסורתי לא נהגו נשים לקיימן, כגון התעטפות בטלית והנחת תפילין.
שירות התזונה והמזון
היסטוריה
ב-2018 נחשבו כ-11.1% מאוכלוסיית ארצות הברית כ"חסרת ביטחון תזונתי". זו ירידה של כ-0.07% לעומת 2017. קבוצות אתניות שאינן לבנות סובלות יותר מהתפועה וכך גם נשים רווקות עם ילדים וקבוצות שחיות בתנאי עוני.
רענן ריין
אקדמיה
ריין היה עורך-שותף של כתב העת Estudios Interdisciplinarios de América Latina y el Caribe, "עורכה של סדרת הספרים בספרדית" Nuevas miradas a la Argentina del siglo XX" בהוצאת Lumière שבבואנוס איירס (ארגנטינה) ועורך של סדרת הספרים Jewish Latin America: Issues and Methods בהוצאת Brill שבארצות הברית. ריין הוא גם חבר מערכת של שבעה כתבי עת אקדמיים ברחבי העולם והיה עורך אורח של מספר גיליונות מיוחדים בכתבי עת שונים ביניהם: ,History & Memory זמנים, Mediterranean Historical Review ו-.Jewish History. בשנת 2012, ערך עם עדנה אייזנברג גיליון מיוחד של Estudios Interdisciplinarios de América Latina y el Caribe (EIAL). בשנת 2014, ערך בשיתוף עם ד:ר צבי טל גיליון מיוחד של International Journal of Jewish Film, Television and New Media. ריין לימד כמרצה אורח באוניברסיטת מרילנד, קולג` פארק, באוניברסיטת אמורי (אטלנטה, ארצות הברית) ובאוניברסיטאות בארגנטינה.
יהודה ארז
יצירתו
במשך השנים יצר ארז ספרות מסאית אישית-חווייתית וקולקטיבית-היסטורית, שנושאיה העיקריים היו קשורים בחוויות המכוננות של ימי נעוריו ובחרותו. והם: קורות הציונות ברוסיה בשלושת העשורים הראשונים של המאה ה-20 ודברי ימי העלייה השלישית, אשר התחוללו בשנות מהפכה, מלחמה, פרעות ועקירה של רובה ככולה של יהדות מזרח אירופה; ומאידך גיסא, התאוששותו וצמיחתו של היישוב היהודי בארץ ישראל, למרות מאורעות דמים ואבטלה, בראשית שנות המנדט הבריטי. הוא הרבה לכתוב עליהם, לאסוף תעודות וזיכרונות, ולעשות במילותיו ועריכותיו להערכתם ולהבנתם.
הקנון המדעי
הקנון המדעי: תשעה פרקים של מסע קסום אל יסודות המדע הוא ספר מדע פופולרי מאת סופרת המדע האמריקאית נטלי אנג'יר. הספר תורגם לעברית על ידי עמנואל לוטם.
כובע פטרייה
צבאות רבים עושים שימוש בכובעים בסגנון זה, עקב נוחות השימוש בו, כיוון שאינו מקטין את שדה הראייה ומגן על הפנים והעורף.
לאונידס דרוסיס
עבור פסל לידת אתנה בגמלון של האקדמיה של אתונה על פי עיצוב של קרל ראל הוענק לו הפרס הראשון בתערוכה העולמית של וינה (1873).
אש תופת
עלילה
קורי ומייפילד הם היחידים שיכולים להפסיק את האיום ולמנוע כאוס גלובלי.
יוזף יואכים
ביוגרפיה
בשנת 1884 נפרד יואכים מאשתו אחרי שהשתכנע, שהיא מנהלת רומן עם המו"ל של ברהמס, פריץ זימרוק. ברהמס, שהיה בטוח שלחשדותיו של יואכים אין בסיס, כתב מכתב אוהד אל אמלי, שאותו הציגה לאחר מכן כראיה בהליכי הגירושין של יואכים נגדה. השתלשלות עניינים זו הביאה להצטננות הידידות בין ברהמס ליואכים, ושנים אחדות עברו לפני שחזרה לקדמותה, כאשר ברהמס חיבר את הקונצ'רטו הכפול בלה מינור לכינור וצ'לו, אופוס 102, כמנחת פיוס לידידו הוותיק.
מורשתו
יצירותיו של יואכים עצמו מוכרות פחות. יצא לו שם כמי שחיבר רשימת יצירות קצרה אך מרשימה. בין יצירותיו חיבורים שונים לכינור (ביניהם שלושה קונצ'רטי) ופתיחות ל"המלט" ו"הנרי הרביעי" של שקספיר. הוא חיבר גם קדנצות לקונצ'רטי של כמה מלחינים אחרים (ביניהם בטהובן וברהמס). היצירה הנחשבת ביותר שלו היא הקונצ'רטו ההונגרי מס' 2 ברה מינור, אופוס 11.
פרנץ פון מרסי
פרנץ פון מרסי (בגרמנית: Franz von Mercy; סביבות 1597 - 3 באוגוסט 1645) היה גנרל מהאימפריה הרומית הקדושה שנחשב לאחד הגנרלים המוכשרים האחרונים של האימפריה במהלך מלחמת שלושים השנים.
טיילור קיני
חיים אישיים
משנת 2011 ניהל קיני מערכת יחסים מתוקשרת עם כוכבת הפופ האמריקאית ליידי גאגא. הם הכירו על סט הצילומים של קליפ הסינגל שלה, "You and I" שנמשכו כיומיים. היא סיפרה בראיון כי בזמן הצילומים הוא נישק אותה והיא סטרה לו ואז עשה זאת בפעם השנייה ומאז הם ביחד. ביום האהבה 2015, הציע קיני נישואים לגאגא. בחודש יולי 2016 שיתפה גאגא בעמוד האינסטגרם שלה תמונה שלהם בשחור לבן שמספרת על כך שהם נפרדו סופית.
לובצ'ה (בלארוס)
הקהילה היהודית
עם פלישת הגרמנים לברית המועצות שדדו תושבים מקומיים את היהודים והגרמנים ירו בעשרות יהודים מחוץ לעיירה. בסוף 1941 או בתחילת 1942 הוקם גטו בכפר, ואליו הובאו יהודים מעיירות סמוכות. עקב הצפיפות פשטו בגטו מגפות ורבים נספו בהן.
עאסם מאדיבו
קריירה בינלאומית
נכלל בסגל נבחרת קטר לטורניר מונדיאל 2022.
כתובת רחוב
תוכן הכתובת
בברייתא נעשה שימוש רב במקורות ישראל לצורך דיון על גבולות הארץ ומונה למעלה מארבעים מקומות הנמצאים בתחום ארץ ישראל על גבול עולי בבל; ובהם, בניגוד לנוסח שנשתמר בכתובים מהברייתא, רשומה במפורש גם העיר בית שאן.
זיהוי יישובים הנזכרים בכתובת
כתובת רחוב היא גם הכתובת העתיקה ביותר בה מוזכר היישוב כפר סבא, הנזכר כבר אצל יוסף בן מתתיהו במיקומו הנוכחי (בכתיב "כפר סבה" - בשורה השלישית מסוף הכתובת). לכן, הוצב העתק נוסף של הכתובת בסמוך למוזיאון הארכאולוגי בקריית ספיר בכפר סבא.
הכללת בית שאן רבתי בגבולות הארץ
על סוגיית הכללתה של בית שאן בגבולות עולי מצרים ועולי בבל התקיימו דיונים בתקופת חז"ל. מצד אחד, הכללתה בארץ ישראל ב"גבולות עולי מצרים" נתונה בספק: בזמן כיבושי יהושע לא נכבשה, לפי הכתוב "ולא הוריש מנשה את בית שאן ואת בנותיה", וכן בימי שאול המלך נותרה עיר פלשתית ובחומותיה הוקעו ראשי שאול ובניו. לפי התנ"ך, נכבשה בית שאן רק בימי דוד המלך. השתייכותה ל"גבולות עולי בבל" גם היא לכאורה אינה ודאית: היא אינה מוזכרת במפורש בתוך גבולות הארץ הצפוניים של עולי בבל, וידוע כי הייתה עיר הלניסטית במשך כל תקופת בית שני. ספק זה הביא את חז"ל, לפי המתואר בגמרא, לשקול להוציא את בית שאן מגבולות ארץ ישראל החייבים במצוות ארץ ישראל התלויות בקרקע. נראה שדיון זה היה חשוב ליהודי הסביבה, ולכן חקקו ברצפת בית הכנסת את הברייתא התנאית, 'דתחומין', המופיעה בנוסחים שונים גם בתלמוד הירושלמי (מסכת שביעית פרק ו' הלכה א'), לאמור: בית שאן מקיימת את מצוות השמיטה, מאחר שבית שאן נמצאת בתוך גבולות ארץ ישראל.
אייר בוקרשט
צי המטוסים
צי המטוסים של החברה נכון לדצמבר 2018:
טים באקלי
טימות'י צ'ארלס באקלי השלישי (באנגלית: Timothy Charles Buckley III; 14 בפברואר 1947 - 29 ביוני 1975) היה זמר וגיטריסט אמריקאי. סימן ההיכר של באקלי היה המנעד הקולי הרחב שלו, 5 אוקטבות לטענתו. שנות פעילותיו היו מסוף שנות ה-60 עד אמצע שנות ה-70 כשאלבומו הראשון יצא בגיל 19. באקלי הוציא 9 אלבומי סטודיו במגוון סגנונות - מפולק עם נגיעות פסיכדליות בתחילת הקריירה שלו, דרך ג'אז ואוונגרד עד רוק ופאנק בסוף חייו. אף אחד מהם לא זכה להצלחה מסחרית, ובתקופת חייו גם הביקורות היו מעורבות, אך לאחר מותו באקלי זכה לעדנה ביקורתית ולהערצה ממגוון מוזיקאים, ביניהם ההרכב קוקטו טווינס.
עמוס אונגר
ביוגרפיה
ב-1981 לאחר תקופה קצרה של ניהול סניפי ירושלים של חברות אלקטרה ורסקו, מונה אונגר לתפקיד מנכ"ל "החברה לשיקום ולפיתוח הרובע היהודי". בתקופת כהונתו עבר הרובע היהודי תהליך פיתוח מואץ - כשכונת מגורים גדולה וכאתר תיירות - ונערכו בו חפירות ארכאולוגיות רחבות היקף. עמוס אונגר אחראי על ייזום וביצוע עבודות התשתית והפיתוח הנרחבות שהתבצעו ברובע באותה העת. בין השאר ריצוף כל רחובות הרובע והקמת מערך תשתיות נרחב - מים, ביוב, תאורה ומערך גינון מקיף, והביא את פרויקט שיקום הרובע לסיומו.
מוזיאון דוקטור סון יאט-סן
מוצגים
בין מוצגי המוזיאון תעודות ותמונות הנוגעות לחייו של דוקטור סון יאט-סן ובהם תעודת נישואין שסון יאט-סן היה אחד מעדיה, מבחנים מתקופת לימודיו באוניברסיטה ותפריט ארוחת הערב שנערכה לטקס סיום לימודיו.
פיצה
פיצה (באיטלקית: Pizza) היא מאכל איטלקי עשוי בצק שמרים אפוי, אשר מכוסה בדרך כלל בשכבה של רוטב עגבניות וגבינה. לעיתים קרובות הפיצה מכילה רכיבים אחרים, כדוגמת סלמון, פטריות, פלפל אדום, בצל, זיתים, ארטישוק, תירס, טונה, האם, פפרוני, פרושוטו, עלי בזיליקום, פירות ים ואננס.
פיצה מרינרה
פיצה מרינרה (Pizza marinara) היא אחת הגרסאות המסורתיות ביותר של הפיצה. בנוסף לבצק היא מכילה רוטב עגבניות (פאסטה), שום, שמן זית ואורגנו ללא תוספת גבינה. זוהי פיצה נאפוליטנית הוותיקה ביותר.
הגרסה האמריקאית לפיצה
בארצות הברית ישנן כמה גרסאות עיקריות לפיצה, בהן:
ברכתה
אך גם לבני אשכנז, אם בא לאכול שיעור קביעות סעודה שהוא כשתי פרוסות של פיצה רגילה, מברך המוציא וברכת המזון. לדעת בני אשכנז, לילדים קטנים השיעור שונה ולגביהם יש פעמים שאף מנה אחת נחשבת שיעור קביעות סעודה. כדי לצאת מהספק אם אוכל מספיק לשיעור קביעת סעודה, יש נוהגים לאכול חתיכת לחם עם הפיצה וכך לפטור אותה מברכה.
קרב לורן
קרב לורן נערך באוגוסט 1914 בין צרפת לגרמניה במהלך מלחמת העולם הראשונה. הקרב היה חלק מתוכנית 17, יוזמה צרפתית שמטרתה הייתה שחרור מחוזות אלזס-לורן, ופלישה לתוך שטח גרמניה.
המתקפה הצרפתית
התקיפה הצרפתית העיקרית במערב, שקיבלה את השם קרב לורן, החלה ב-14 באוגוסט 1914. הארמייה הראשונה של הגנרל אוגוסט דובאי קיבלה הוראה להתקדם לכיוון סארבור והארמייה השנייה של הגנרל נואל דה קסטלנו פנתה לכיוון מוראנז'. ב-17 באוגוסט הקורפוס ה-20 בפיקוד גנרל פרדיננד פוש כבש את שאטו סאלן שליד מוראנז' וסארבור נכבשה למחרת. אחרי ארבעה ימים של נסיגה, במהלכה פיתו הגרמנים את הצרפתים להיכנס לשטח גרמני הארמיות השישית והשביעית של הצבא הגרמני תחת פיקוד כולל של הנסיך רופרכט פתחו במתקפת נגד. רופרכט פיקד על הכח שקיבל משימה להתעמת עם הכח הצרפתי ולאפשר לכוחות גרמנים נוספים לאגף את הצרפתים מימין. הכח המאסף של הגרמנים, שהיה מצויד במכונות ירייה הסב אבדות כבדות לחי"ר הצרפתי.
אולפני אבי רוד
היסטוריה
בסטודיו מספר 2 הוקלט גם האלבום המפורסם ביותר של להקת פינק פלויד - The Dark Side of the Moon (כמו כן הקליטה הלהקה עוד מספר אלבומים באולפנים אלה). בין האמנים הנוספים שהקליטו באולפנים אלה נמנים ההוליס, פלאסידו דומינגו, מנפרד מן, דוראן דוראן, ג'רי והפייסמייקרס, הלן שפירו, איירון מיידן רדיוהד המארס ולטה ואחרים.
תהליך פוליטרופי
הקשר בין האינדקס הפוליטרופי לבין היחס של מעברי האנרגיה
עבור גז אידיאלי במערכת סגורה בתהליך איטי עם שינויים מזעריים באנרגיה הקינטית ובאנרגיה הפוטנציאלית, התהליך הוא תהליך פוליטרופי כך שמתקיים:
פיתוח של משוואת התהליך הפוליטרופי
dQ=dU+dW
אלפרד נובלו
ג'וזף אלפרד נובלו (באנגלית: Joseph Alfred Novello; 1810 – 17 ביולי 1896) היה מו"ל מוזיקה אנגלי, בנו הבכור של וינסנט נובלו ויוצר בית ההוצאה נובלו ושות' ככוח מהפכני רב-עוצמה בעולם ההוצאה לאור של מוזיקה.
נוכרייה
עלילה
הספרים הבאים עסקו במעבר של הזוג לאמריקה, החיים שלהם ושל משפחתם בשלוש עשרה המושבות והמהפכה האמריקאית.
ספרי אודיו
הסדרה יצאה בגרסה מלאה (בקריינותה של דאווינה פורטר) וגרסה מקוצרת (בקריינותה של ג'רלדין ג'יימס). גם חלק מספרי הסדרה "לורד ג'ון" קיימים כספרי אודיו, בקריינותו של ג'ף וודמן.
Magic Trackpad
תיאור
משטח הקסם מורכב בעיקר מזכוכית ואלומיניום. עיצובו של המכשיר דומה לזה של מסך המגע במחשבים הניידים של חברת אפל, ה-מקבוק, אולם הוא גדול יותר בכ-80%. המכשיר מתחבר דרך Bluetooth והוא פועל על שתי בטריות בגודל AA. המשטח מעוצב באותו סגנון כמו המקלדת האלחוטית של אפל, וכאשר מניחים אותו ליד המקלדת של אפל, זה נראה כמו משטח אחד מחובר, כיוון ששניהם באותו הגודל ובאותה הצורה. כאשר משתמשים במכשיר, ניתן להשוות אותו למשטחי מגע אחרים הנמצאים במחשבים הניידים של אפל- מקבוק ו-מקבוק פרו. בנוסף, ניתן ללחוץ על משטח הנגיעה; לחיצה על המכשיר מפעילה לחץ עליו, דבר שגורם לדחיפה של הרגליים העגולות בבסיסו, ובכך נוצרת פקודה של לחיצה. נדרש עדכון תוכנה למשטח הקסם כדי להוסיף מחוות גרירה וגלילה של שלוש אצבעות לדגמי מקבוק ו-מקבוק פרו מסוימים.
יהודי האפיפיור
היסטוריה
עם השנים, והכיבושים הצרפתיים אזורים יהודיים חדשים, חזרו יהודים להתגורר בערי צרפת אולם מעטים המקרים שהיה זה באישור השלטונות, על כן גורשו ונפגעו פעמים רבות ודווקא קהילות "ארבע קהילות" נשארו עומדות איתן. היהודים בערי האפיפיור הצליחו לחיות בכבוד יחסי למרות היותם כפופים לכנסייה. כמו רבים מיהודי אירופה יהודי "ארבע קהילות" כללו בתפילתם תפילה לשלום האפיפיור. לאחר המהפכה הצרפתית ושלטונו של נפוליאון בונפרטה, עת החלת חוקי שוויון בכל חלקי צרפת, החלו יהודי מדינת האפיפיור לעבור אל הערים הגדולות, פריז, מרסיי, ניס וכו' כך שמספר יהודי "ארבע קהילות" צנח וכמעט נעלם לחלוטין כעבור שנים בודדות. היהודים המעטים שנשארו באזור נרצחו בשואה. כיום הקהילות היהודיות בפרובנס הן קהילות של יהודים יוצאי צפון אפריקה ואינן משמרות את מסורות ומנהגי יהדות פרובנס. עד ימינו נותרו שתי קהילות עם בתי כנסת עתיקים – קאבאליון (cavaillon) וקרפנטרה.
הוועד הציבורי נגד עינויים בישראל
תקציב
בין השנים 2006–2008 קיבלה העמותה מענקים מהקרן החדשה לישראל בסך 48,888 דולר.
הלהקה
הלהקה הוא סרט קולנוע ישראלי, שיצא לאקרנים בשנת 1978 בבימויו של אבי נשר. על קורותיה של להקה צבאית בימי מלחמת ההתשה. הסרט זכה להצלחה רבה בבתי הקולנוע בארץ, בעת צאתו לאקרנים צפו בו כחצי מיליון צופים. את הסרט ליווה המלחין והמעבד יאיר רוזנבלום, שהיה מנהלה המוזיקלי של להקת הנח"ל והלחין את השירים ששרה הלהקה ומופיעה איתם גם בסרט. והשירים הוקלטו מחדש על ידי שחקני הסרט בעיבודים מחודשים שלו. בנוסף כל השחקנים בסרט, למעט חלי גולדנברג, וגלי עטרי הם יוצאי להקות צבאיות בעצמם. מה שהביא לשחזור חוויותיהם מתקופתם באותן להקות.
במרכזו של הסרט סכסוך ומרד בלהקה בעקבות חילוקי דעות על סולו וכבוד. הוא מבוסס על אירועים אמיתיים, ובהם "המרד הגדול" שהתחולל בלהקת הנח"ל ב-1971, במהלך החזרות לקראת מופע גדול במלאת 30 שנה לייסודו של הפלמ"ח. את המופע ניהל יאיר רוזנבלום, שגם הלחין את רוב השירים בו, ובהם השיר "מסביב למדורה" שכתב נתן אלתרמן במלאת לפלמ"ח שבע שנים. רוזנבלום ייעד את הסולו בשיר לגידי גוב, אך היותו זמר חדש בלהקה הביאה למחלוקת קשה, שהביאה לפרישת רוזנבלום מהפקת המופע. בעקבות זאת העביר רוזנבלום את השיר אל צוות הוי חטיבת הצנחנים ושלישיית פיקוד המרכז עם הסולנית דורית ראובני, והוא הושר על ידם במשותף.
פסקול הסרט
מרבית השירים מבוצעים בסרט במלואם (כולל ההעמדה) על ידי השחקנים המשתתפים בו וכן מרבית השירים הופיעו במקור בביצועה של להקת הנח"ל, ויאיר רוזנבלום, שהיה המנהל המוזיקלי של הלהקה, עיבד אותם מחדש לצורך הפקת הסרט. דני ליטאי, במאי הלהקות הצבאיות שעבד אף הוא רבות עם להקת הנח"ל, יצר את הכוריאוגרפיה המלווה. בעיבודי השירים לסרט נשמר אופי הביצועים המוכר של הלהקות הצבאיות, שכלל שימוש נרחב בשירת קולות רקע לצד מספר סולנים וכן ליווי מוזיקלי מצומצם יחסית, בשל הצורך בניידות המופע והעלאתו בתנאי שטח.
המחזמר "הלהקה" בהפקת התיאטרון הארצי
בשנת 2022, הועלה "הלהקה" כמחזמר תיאטרלי בבימויו של צדי צרפתי, המחזה מאת אורן יעקובי וניהול מוזיקלי של טל בלכרוביץ',,צוות השחקנים: